Berijev KOR-1 II
**Berijev** (ven. ПАО «Таганрогский авиационный научно-технический комплекс
им. Г.М. Бериева», ТАНТК им. Г. М. Бериева) on venäläinen lentoveneitä valmistava lentokonetehdas. Sen toimitilat sijaitsevat Rostovin alueen Taganrogin kaupungissa, Asovanmeren rannalla. Berijevin lentokonetehdas ylläpitää myös tehtaansa yhteydessä sijaitsevaa Taganrogin eteläistä lentoasemaa.

Nykyään yhtiö on osa OAK-konsernia (United Aircraft Corporation, UAC). Heinäkuussa 2022 uutisoitiin Berijevin toimitusjohtajan päätösvallan siirtämisestä emoyhtiölle osana OAK-konsernin uudistamista.

Historia
--------

Yhtiö perustettiin 1. lokakuuta 1934. Silloin Taganrogin merilentokoneiden keskussuunnittelutoimisto alkoi rakentaa Lentokonetehdas 31:tä. Georgi Berijevistä tuli toimiston johtaja.

Yhtiö kehitti ja rakensi ensimmäiset lentokoneensa 1930-luvun puolivälissä. Ne olivat laivasta lähetettäviksi tarkoitetut meritiedustelukoneet KOR-1 (Be-2) ja KOR-2 (Be-4).

1940-luvulta 1960-luvulle yhtiö valmisti muun muassa Be-6, Be-10 ja Be-12 lentoveneet. Yhtiö kehitti myös sukellusveneestä laukaistavaa P-10 ohjusta.

Vuonna 1968 yhtiö suunnitteli Be-30 (Be-32) lentokoneen. 1970- ja 1980-luvuilla yhtiö osallistui strategisten aseiden suunnitteluun (A-50 tutka, TU-142MR tiedustelukone). Yhtiö osallistui Buran-sukkulan suunnitteluun. 

Berijev A-40
Vuonna 1986 tapahtui maailman suurimman amfibiokoneen, A-40:n ensilento.

Beriev Be-200TšS Gelendžikissä Gelendžikinlahden rantarampilla.
Venäjän aikana Berijev on etsinyt siviiliasiakkaita. Esimerkiksi Be-200 on sovellettu metsäpalon torjuntaan sopivaksi lentokoneeksi. Näitä koneita on myyty muun muassa Italiaan. Pientä Be-103 -lentovenettä pyritään sertifioimaan Yhdysvalloissa.

Berijev on mukana RRJ-syöttöliikennesuihkukoneen (Russian Regional Jet, myöhemmin Superjet 100) suunnittelussa yhdessä muiden venäläisten lentokoneyhtiöiden kanssa. Se on myös kehittänyt tiedustelu- ja kaukomittauskoneita.

Kaikkiaan yhtiö on valmistanut 29 erilaista lentokonetyyppiä.

Yhtiön koneet
-------------

* Berijev MBR-2
* Berijev Be-42, NATO-koodi 'Mermaid'
* Berijev A-50 'Mainstay', sotilaallinen kuljetuskone
* Berijev Be-4 'Mug'
* Berijev Be-6 'Madge'
* Berijev Be-8 'Mole'
* Berijev Be-10 'Mallow'
* Berijev Be-12 'Mail'
* Berijev Be-103 Bekas
* Berijev Be-200
* Be-32
* Berijev A-42
* Berijev Be-2500

Lähteet
-------

1. 1 2  Arkistoitu kopioТАНТК им. Г. М. Бериева (PAO Taganrogin ilmailun tieteellis-tekninen yhtymä G.M. Berijevin mukaan ("Berijev-lentokoneet Oyj")) ПАО «Таганрогский авиационный научно-технический комплекс
им. Г.М. Бериева», beriev.com.  Arkistoitu 25.3.2022. Viitattu 10.7.2022. (venäjäksi)
2. 1 2  Arkistoitu kopioStory Public Joint Stock Company "Beriev Aircraft", beriev.com.  Arkistoitu 10.7.2022. Viitattu 10.7.2022. (englanniksi)
3. ↑  В ОАК переданы полномочия ЕИО ТАНТК им. Г.М. Бериева (Berijevin toimitusjohtajan päätösvalta siirretty konsernin emoyhtiölle; osana OAK:n toiminnan uudelleenorganisointia) *aviaport.ru*.  8.7.2022. Viitattu 10.7.2022. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Berijev**.
* Yhtiön kotisivu (Arkistoitu – Internet Archive)
* US division
* Beriev Aircraft Corporation in the Taganrog Business Directory